Štefan Kocán

Mgr. art. Štefan Kocán, ArtD. (* 17. november 1972, Trnava) je slovenský operný spevák - basista. Vystupuje v najznámejších a najslávnejších operných domoch na svete. Svoje aktivity neustále rozširuje - exceluje ako spevák, hudobník, moderátor, tanečník, autor hudby či hudobných aranžmánov. 

Detstvo a mladosť 
Štefan Kocán vyrástol v malebnej dedinke Dolné Dubové pri Trnave v hudobne nadanej rodine Jozefa a Viktórie Kocánových. Sesternicou jeho babky je Štefánia Hulmanová, dlhoročná sólistka SND v Bratislave. V detstve navštevoval hodiny klavíra v Ľudovej škole umenia v Trnave a aj vďaka tomu sa stal už keď mal 9 rokov dedinským organistom. Popri hraní na organ aj spieval. Hudba aj samotný spev ho sprevádzali a bavili od malička. 

 Vzdelanie 
Spev vyštudoval na Konzervatóriu v Bratislave (1987-1993, Alžbeta Michálková), Vysokej škole múzických umení v Bratislave (1993-1998, Hana Štolfová-Bandová), Konzervatóriu vo Viedni (1998-2002, Jevgenij Nesterenko), doktorát získal v roku 2020 na Fakulte múzických umení Akadémie umení v Banskej Bystrici. Bol úspešný na mnohých medzinárodných súťažiach (A Dvořáka v Karlových Varoch, P. I. Čajkovského v Moskve, Hommage à Lucia Popp v Bratislave a Belvedere vo Viedni, ...).

Hudobná kariéra 
Po ukončení štúdií sa pripojil k opernému súboru Landestheater v rakúskom Linzi. Tu vystupoval v postavách Sarastra v Mozartovej Čarovnej flaute, Raimonda v Donizettiho Lucii di Lammermoor, kráľa Filipa II. vo Verdiho opere Don Carlos a Banca v Macbethovi, Kecala  v Smetanovej Predanej neveste. V sezóne 2003/2004 získal ocenenie Eberharda Waechtera za postavu Veľkého inkvizítora z Verdiho opery Don Carlos. V tejto úlohe a v úlohe Komtúra v Mozartovom Donovi Giovannim debutoval na scéne Wiener Staatsoper, kde pravidelne hosťuje. Spieva a vystupuje v mnohých známych aj menej známych operných domoch v Európe (La Scala) aj Amerike, vrátane SND v Bratislave. V roku 2009 debutoval v Metropolitnej opere v New Yorku v úlohe Kráľa vo Verdiho Aide. Od tej doby tu vystupuje pravidelne ako Sparafucile v Rigolettovi, Ferrando v Trubadúrovi, Komtúr v Don Giovannim, Ramfis v Aide, Veľký Inkvizítor v Don Carlosovi. V 2011stom absolvoval v tejto úlohe s Metropolitnou operou turné po Japonsku. V súčasnosti je na voľnej nohe, pôsobí ako pedagóg na Fakulte múzických umení Akadémie umení v Banskej Bystrici a rozvíja mnohé ďalšie aktivity.

Albumy 
2016Songs of love and death

Repertoár 
 Skladateľ  Názov opery  Rola Arrigo Boito  Mefistofeles  MefistofelesAlexandr Porfirievič Borodin  Knyaz Igor  Konchack Piotr Iľjič Čajkovskij  Eugen Onegin  Gremin Gaetano Donizetti  Lucia z Lammermooru  RaimondoAntonín DvořákRusalkaVodníkAntonín DvořákArmidaPetrGeorge Enescu Oedipe  Le Veilleur Wolfgang Amadeus Mozart  Čarovná flauta  Sarastro Wolfgang Amadeus Mozart  Don Giovanni  Komtúr/Leporello/Don Giovanni Wolfgang Amadeus Mozart  Únos zo Serailu  Osmin Bedřich Smetana  Prodaná nevěsta  Kecal Giuseppe Verdi  Aida  Ramfis Giuseppe Verdi  Atilla  Atilla Giuseppe Verdi  Don Carlos  Kráľ Filip/Veľký InkvizítorGiuseppe Verdi Il Trovatore  Ferrando Giuseppe Verdi  Macbeth  Banco Giuseppe Verdi  Rigoletto  SparafucileRichard WagnerParsifalGurnemanzRichard Wagner  Siegfried  Fafner

Iné projekty 
Divadlo bez masky - Jean Genet: Slúžky - premiéra 13. 10. 2023 - hudobné aranžmány, spevák, hudobník, herec.

Divadelné DOSKY 2023 - moderátor, spevák, hudobník, autor hudobných aranžmánov, tanečník.

Externé odkazy 
  Kocánové predstavenia na Operabase
 http://www.stefankocan.net/ 

 Zdroj 
 Štefan Kocán na Snd
 Štefan Kocán Národní divadlo

Kategória:Slovenskí operní speváci
Kategória:Operní speváci
Kategória:Držitelia Krištáľového krídla
Kategória:Basisti
Kategória:Osobnosti z Trnavy
Kategória:Absolventi Konzervatória v Bratislave
Kategória:Absolventi konzervatórii
Kategória:Absolventi Vysokej školy múzických umení